Становище на СНЦ „Тийм Глоб“
СНЦ „Тийм Глоб“ не е член на националния съвет за сътрудничество по етническите и интеграционните въпроси, но има изградено добро партньорство със Съвета и неговия секретариат. Представители на организацията се включиха активно в разработването на стратегията за ромите до 2030 година и Плана за действие към нея. Преди години сдружението беше финансирано от секретариата за издаването на дипляна срещу домашното насилие. За съжаление, само до тук е сечението между етническата проблематика и тази за домашното насилие. Етническите малцинства са в по-уязвима позиция спрямо останалите членове на обществото. Ето защо защитата на правата им има важна роля — да осигури равни възможности на техните представители да упражняват свободно своя език, култура и религия, както и да гарантира равния им достъп до образование, професионална реализация и участие в обществения живот. Това обаче далеч не значи, че етническите малцинства трябва да се окачествяват като УЯЗВИМА ГРУПА. От векове насам нашата нация не е хомогенна. Арменци, власи, евреи, роми, турци трайно са се вписали в историческото развитие на България. Мюсюлмани и християни са живели "плет до плет", празнували са заедно сватби, кръщенета и годежи. Всяка етническа група е  богата с различните си традиции и култура. На високо политическо ниво в държавата трябва да има орган, който да работи в полза на интеграционната политика. За предложеното сливане на секретариата на Националния съвет с още два секретариата в проекта на това ПМС не са предвидени последствията и рисковете, не е ясен т.н. impact (въздействие). Не трябва да се допуска омаловажаването и принизяването на статута на структурите, които работят за интеграционните политики в страната. Не трябва да се правят експерименти с толкова важна и чувствителна проблематика не само в България, на Балканите и в Европа. България е етнически толерантна държава. Правата на човека, прогласени в Конституцията и законите на Република България, са права на всеки български гражданин, без значение от индивидуалната му етническа принадлежност. Би било лошо решение да няма самостоятелен орган в държавата, който да работи за запазване на правата и културата на различните етноси.
По-долу е представена  справка за структурите във всички държави-членки, които работят по политиките за етническите общности. От справката е видно, че във всяка държава има самостоятелно, обособено звено на най-високо правителствено ниво, което отговаря за етническата проблематика. С претопяването на звеното в нашата страна, което е отговорно за изпълнението на интеграционната политика на административно ниво, да изпълнява функции заедно още с два секретариата, е непоправима щета, която ще бъде поправяна дълго време. 
Австрия - Austrian Federal Chancellery
Белгия - The Federal public planning service for Social Integration[1], anti-Poverty Policy, Social Economy and Federal Urban Policy (PPS SI - Minister for Pensions and Social Integration, in charge of Persons with Disabilities and Combating Poverty и Minister of Development Cooperation and in charge of Urban Policies
България - ………………………………
Хърватска - Government office for human rights and the rights of national minorities
Кипър - Ministry of labour,welfare and social insurance
Чешка Република - Office of the government council for Roma minority affairs
Дания -  Ministry for Children, Gender Equality, Integration and Social Affairs
Естония - Department of cultural diversity
Финландия - , Department for promotion of welfare and health
Франция - Délégation Interministérielle à l'Hébergement et à l'Accès au Logement
Германия - Federal Ministry of the Interior of the Federal Republic of Germany
Гърция - General Secretariat for Social Solidarity and Fight Against Poverty
Унгария - Ministry of Interior
Ирландия - Department of Children, Equality, Disability, Integration and Youth
Италия - National office against racial discrimination
Латвия - Ministry of Culture, Social Integration Department.
Литва - Department of national minorities
Люксембург - Luxembourg reception and integration agency
Нидерландия - Ministry for social affairs and employment
Полша - Department of national and ethnic minorities and religious institutions
Португалия - High Commission for Migration
Румъния - Ministry of European funds
Словакия - Slovak government plenipotentiary for Roma communities
Словения - Government office for national minorities
Испания - Ministry of Social Rights and 2030 Agenda
Швеция - Government offices of Sweden
Източник: https://commission.europa.eu/strategy-and-policy/policies/justice-and-fundamental-rights/combatting-discrimination/roma-eu/roma-equality-inclusion-and-participation-eu-country_en

